雷鼓远惊江怪蛰,雪车横驾海门高。吴儿视命轻犹叶,争舞潮头意气豪。
【钱塘江潮】宋诗-释文珦初闻万马声,渐觉似长城。远自三山起,高连两岸平。
凌风添怒势,映日作虚明。若是吴胥魄,如何渡越兵。
【钱塘江上】宋诗-杨蟠一气连江色,寥寥万古清。客心兼浪涌,时事与潮生。
路转青山出,沙空白鸟行。几年沧海梦,吟罢独含情。
【钱塘江】宋诗-朱继芳极浦无高树,苍茫只远空。潮来江水黑,日出海门红。
两岸东西浙,千帆来去风。中原山色外,残梦逐归鸿。
【酒泉子(十之十)】潘阆长忆观潮,满郭人争江上望。来疑沧海尽成空。
万面鼓声中。弄涛儿向涛头立。
手把红旗旗不湿。别来几向梦中看。
梦觉尚心寒。【望海潮(八月十五日钱塘观潮)】赵鼎双峰遥促,回波奔注,茫茫溅雨飞沙。
霜凉剑戈,风生阵马,如闻万鼓齐挝。儿戏笑夫差。
谩水犀强弩,一战鱼虾。依旧群龙,怒卷银汉下天涯。
雷驱电炽雄夸。似云垂鹏背,雪喷鲸牙。
须臾变灭,天容水色,琼田万顷无瑕。俗眼但惊嗟。
试望中仿佛,三岛烟霞。旧隐依然,几时归去泛灵槎。
【明张田一首】潮去潮来春复秋,钱塘江水通湖头。愿郎也似江潮水,暮去朝来不断流。
【登子胥庙因观钱塘江潮】明方行吴越中分两岸开,怒涛千古响奔雷。子胥不作忠臣死,勾践终非霸主材。
岁月消磨人自老,江山壮丽我重来。鸱夷铁箭俱安在,目断洪波万里回。
【月望后至海宁州登海塘观潮】清阮元钱塘江潮秋最巨,未抵盐官十之五。我来盐官塘上立,月初生霸日蹉午。
江水忽凝不敢东,海口哆张反西吐。潮不推行直上飞,水不平流自僵竖。
海若凭陵日再怒,地中回振千雷鼓。马衔高坐蛟鼍舞,拔箭倒发钱王弩。
须臾直撼塘根去,摇动千人万人股。如卷黑云旋风雨,如骋阵马斗貔虎。
如阴阳炭海底煮,如决瓠子不能御。三千水击徙沧溟,十二城堕倒天柱。
气欲平吞于越天,势将一洗余杭土。吁嗟乎,地缺难得娲皇补,大功未毕悲神禹。
此是东南不足处,岂为区区文与伍。沧海桑田隔一堤,鱼龙黧首相邻处。
我皇功德及环瀛,亲筑长防俾安堵。全用金钱叠作塘,不使苍生沐咸卤。
迩来龛赭涨横沙,却指尖山作门户。雁齿长桩十万行,鱼鳞巨石三层础。
王充论前有古迹,枚乘发后无奇语。吁嗟乎,此塘此潮共千古,词人心乐帝心苦。
【晚渡钱塘江】清王荫槐罗刹江声殷似雷,扁舟摇兀怒涛堆。身从大地孤鸥泛,潮挟群山万马来。
南渡衣冠秋草寂,西陵鼓角夕阳哀。古怀牢落真无懒,呼取余杭酒一杯。
【钱塘观潮】清汤金钊一声初转海门雷,万叠真如雪作堆。盛气已吞文种墓,余波犹上子陵台。
底教金寇全师去,合借钱王射手来。欲写壮观愁笔弱,银山饱看只空回。
【钱塘观潮】清林以宁气以三秋肃,江因九折名。海门环凤阙,半曜拱神京。
舟楫三都会,鱼盐百货盈。凉飙随舵发,新月傍船行。
共指潮生候,争看雾气横。篙师屏息待,渔子放舟迎。
海外千山合,江边万谷鸣。蜃楼惊变幻,鲛室忽晶莹。
鱼沫翻珠佩,腥涎喷水精。玉山高作垒,雪浪俨如城。
似有冯夷鼓,长驱掉尾鲸。前茅从赤鲤,后队亦青旌。
自可吞溟渤,何烦洗甲兵。蛟宫图广袤,蚁垤敢争衡。
久欲寻天汉,频思访玉清。乘槎常不达,浮海竟无成。
近睹三江险,方知六宇平。